പഴയ പ്രതാപകാലം അയവിറക്കുന്ന ജന്മിയെപ്പോലെയാണ് കോണ്ഗ്രസ് നേതാക്കള് യാഥാര്ത്ഥ്യം അംഗീകരിക്കുന്നില്ലെന്ന് ശരദ് പവാര് മുംബൈ: കോണ്ഗ്രസ് നേതാക്കളെ കുറ്റപ്പെടുത്തി എന്സിപി നേതാവ് ശരദ് പവാര്. പഴയ പ്രതാപകാലം അയവിറക്കുന്ന ജന്മിയെപ്പോലെയാണ് കോണ്ഗ്രസെന്ന് അദ്ദേഹം പറഞ്ഞു. ഒരു കാലത്ത് കശ്മീര് മുതല് കന്യാകുമാരി വരെ ഭരിച്ചിരുന്ന പാര്ട്ടിയായിരുന്നു കോണ്ഗ്രസെന്നും എന്നാല് ഇന്ന് അതല്ല സ്ഥിതിയെന്നും ശരദ് പവാര് വ്യക്തമാക്കി. കോണ്ഗ്രസ് നേതാക്കള് ഈ യാഥാര്ത്ഥ്യം അംഗീകരിക്കുന്നില്ല. ഒരു മാദ്ധ്യമത്തിന് നല്കിയ പ്രത്യേക അഭിമുഖത്തിലായിരുന്നു അദ്ദേഹത്തിന്റെ പ്രതികരണം. ഉത്തര്പ്രദേശിലെ ഒരു ജമീന്ദാരെപ്പറ്റി ഞാന് ഒരു കഥ പറഞ്ഞിരുന്നു. ഒരുപാട് ഭൂമിയും വലിയ വീടുമൊക്കെയുള്ള ഒരു ജന്മിയുണ്ടായിരുന്നു അയാള്. പക്ഷെ ഭൂപരിധി നിയമം വന്നപ്പോള് അയാളുടെ ഭൂമി വെറും 1520 ഏക്കറായി ചുരുങ്ങി. പക്ഷേ അയാള് അത് അംഗീകരിക്കില്ല. ദിവസവും രാവിലെ എഴുന്നേറ്റ് ഇക്കാണുന്ന ഭൂമി എല്ലാം എനിക്ക് സ്വന്തമാണെന്നാണ് അയാള് പറയുന്നത്. ഇതാണ് കോണ്ഗ്രസിന്റെ മാനസികനിലയെന്ന് ശരദ് പവാര് ചൂണ്ടിക്കാട്ടി. സ്വന്തം വീട്ടിലെ അറ്റകുറ്റപ്പണികള് പോലും നടത്താന് സാധിക്കാത്ത സ്ഥിതിയിലാണ് അയാള് എന്നും ശരദ് പവാര് വിശദമാക്കി. ഒരു കാലത്ത് കോണ്ഗ്രസ് കരുത്തുള്ളവരായിരുന്നു. ഇന്നത്തെപ്പോലെ 4045 എംപിമാരല്ല, അന്ന് 140 എംപിമാരുണ്ടായിരുന്നു. നമ്മള് ഇപ്പോഴും ഈ പഴയ കോണ്ഗ്രസിനെയാണ് കാണുന്നത്. ഇന്നത്തെ കോണ്ഗ്രസ് അതിന്റെ അടുത്തെവിടെയും ഇല്ലെന്നും അദ്ദേഹം കൂട്ടിച്ചേര്ത്തു.